Legal Document

Category: 25

Text:
57. ΑΠΟΦΑΣΙΣ ΥΠΟΥΡΓΩΝ ΠΡΟΕΔ. ΚΥΒΕΡΝΗΣΕΩΣ ΚΑΙ ΕΘΝ.  ΑΜΥΝΗΣ Αριθ. Φ.450/1/114060 της 21 Απρ./17 Μαΐου 1975 (ΦΕΚ Β΄  499) Περί μερικής αναστολής της υπ’ αριθ. Φ.450/1/136809/14.10.74 κοινής αποφάσεως των Υπουργών Προεδρίας Κυβερνήσεως και Εθνικής Αμύνης. Έχοντες υπ’ όψει: α)Σχετικήν πρότασιν του Αρχηγείου Στρατού: β)Τας υπηρεσιακάς ανάγκας. γ)Τα άρθρα 2, 3 και 5, του Ν.Δ. 216/1974 «περί συστάσεως Υπουργείου Προεδρίας Κυβερνήσεως», αποφασίζομεν: Σελ. 60,02(γ) Τεύχος 1191-Σελ. 14 Αναστέλλομεν μέχρι 31.12.75 την υπ’ αριθμ. Φ.450/1/136809/14.10.74 κοινήν απόφασιν «περί καθορισμού τυπικών προσόντων διορισμού του προβλεπομένου υπό του άρθρου 66 του Ν.Δ. 192/74 προσωπικού, επί σχέσει εργασίας ιδιωτικού δικαίου Υπουργείου Εθνικής Αμύνης, «δημοσιευθείσαν εις το υπ’ αριθμ. 1092/74 ΦΕΚ Τεύχος Β΄ και μόνον ως προς τας κάτωθι ειδικότητας και εξειδικεύσεις προσωπικού του 304 ΠΕΒ του Αρχηγείου Στρατού, η πρόσληψις του οποίου θα λαμβάνη χώραν βάσει της υπ’ αριθμ. Φ.844.4/46/868406/10.6.70 ΑΣ/ΔΠΠ (Παγία Διαταγή 4-23/70): α)Τεχνίτου οργάνων ακριβείας και οπτικών μέσων. β)Ηλεκτροτεχνίτου και δια τας εξειδικεύσεις: (1)Τεχνίτου Οχημάτων Μάχης. (2)Περιελίξεων. (3)Ηλεκτροπαραγωγών ζευγών. (4)Συσσωρευτών. γ)Τεχνίτου Σιδηροβιομηχανίας–Μηχανοτεχνίτου και δια τας εξειδικεύσεις: (1)Κινητήρων Εσωτερικής καύσεως και συσσωρευτών (2)Συντηρητών μηχανημάτων. (3)Σιδηρουργών. (4)Ρεκτιφιαδόρων. (5)Φανοποιών. (6)Οχημάτων Μάχης. (7)Εργαλειομηχανών. (8)Τσιμουχών. (9)Βαφέων Μετάλλων. (10)Λευκοσιδηρουργών. (11)Απολιπαντών. (12)Αναμεταλλωτών. (13)Γενικών Εφαρμοστών. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 36.Α.δ.56-57 Πολιτικό Προσωπικό Υπουργείου Εθνικής Άμυνας